କ୍ଲୋରାମ୍ଫେନିକଲ୍ ଏକ ପ୍ରକାର ଆଣ୍ଟିବାୟୋଟିକ ଯାହା ଅନେକ ଗୁଡ଼ିଏ ଜୀବାଣୁ ସଂକ୍ରମଣରେ ବ୍ୟବ‌ହାର କରାଯାଏ । ଏହି ସଂକ୍ରମଣକାରୀ ରୋଗମାନଙ୍କର ନାମ ମେନିଞ୍ଜାଇଟିସ, ପ୍ଲେଗ୍, କଲେରା ଓ ଆନ୍ତ୍ରିକ ଜ୍ୱର । ନିରାପଦ ଆଣ୍ଟିବାୟୋଟିକ କାମ ନ କଲେ ଏହି କ୍ଲୋରାମ୍ଫେନିକଲ୍ ଦେବାକୁ ଉପଦେଶ ଦିଆଯାଏ । ଏହାର ଚିକିତ୍ସା ସମୟରେ ପ୍ରତି ଦୁଇ ଦିନରେ ଔଷଧର ରକ୍ତରେ ସ୍ତର ଓ ରକ୍ତ କୋଷିକାମାନଙ୍କର ସ୍ତର ମନିଟର କରାଯାଏ । ଏହାକୁ ପାଟିରେ, ଶୀରାରେ ଓ ଆଖି ମଲମ ଆକାରରେ ଦିଆଯାଇପାରେ । ଅସ୍ଥି ମଜ୍ଜା ଅବରୋଧ, ଅଇ ଓ ତରଳ ଝାଡ଼ା ଇତ୍ୟାଦି କ୍ଲୋରାମ୍ଫେନିକଲ୍‌ର ସାଧାରଣ ପାର୍ଶ୍ୱ ପ୍ରତକ୍ରିୟା ଦେଖାଯାଏ । ଅସ୍ଥି ମଜ୍ଜା ଅବରୋଧ ହେଲେ ମୃତ୍ୟୁ ହୋଇପାରେ । ଏହି ସଙ୍କଟରୁ ପାର ହେବା ନିମନ୍ତେ ଯେତେ ଦୂର ସମ୍ଭବ ଛୋଟ ଅବଧି ହେଲେ ଭଲ । ଯକୃତ ଓ ବୃକ୍‌କ ରୋଗରେ କମ ଡୋଜ୍ ଦେବାକୁ ହୁଏ । ଅଳ୍ପ ବୟସ୍କ ପିଲାଙ୍କର ଗ୍ରେ ବେବି ସିଣ୍ଡ୍ରୋମ ହୁଏ ଯେଉଁଥିରେ ପାକସ୍ଥଳୀ ଫୁଲିଯାଏ ଓ ନିମ୍ନ ରକ୍ତଚାପ ହୁଏ । ଗର୍ଭାବସ୍ଥାର ଶେଷ ଆଡ଼କୁ ଓ ସ୍ତନ୍ୟପାନ ଅବଧିରେ ଏହି ଔଷଧ ଦେବାକୁ ସୁପାରିସ କରାଯାଏ ନାହିଁ । କ୍ଲୋରାମ୍ଫେନିକଲ୍ ଏକ ବ୍ରଡ଼ ସ୍ପେକ୍ଟ୍ରମ ବ୍ୟାକ୍ଟେରିଓସ୍ଟାଟିକ ଆଣ୍ଟିବାୟୋଟିକ ଯାହା ଯାହା ଜୀବାଣୁର ପ୍ରୋଟିନ ତିଆରି ପଦ୍ଧତିକୁ ବନ୍ଦ କରିଦେଇ ତାହାର ବୃଦ୍ଧି ରୋକିଦିଏ । କ୍ଲୋରାମ୍ଫେନିକଲ୍ ସନ ୧୯୪୭ରେ ଆବିଷ୍କୃତ ହୋଇଥିଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଏହା ଜେନେରିକ ଔଷଧ ନାମରେ ଉପଲବ୍‌ଧ ହୁଏ । ଶିରାରେ ଦେବାକୁଥିବା ଗୋଟିଏ ଡୋଜ୍‌ର ହୋଲସେଲ ମୂଲ୍ୟ ପ୍ରାୟ ୦.୪୦ରୁ ୧.୯୦ ଆମେରିକୀୟ ଡଲାର । ଆମେରିକାରେ ଏହା ଅତ୍ୟନ୍ତ ଦାମିକା ।ଏହି ଔଷଧ ପ୍ରତି ଜୀବାଣୁ ପ୍ରତିରୋଧ ବିବାଦ ଯୋଗୁ ଏହା ପ୍ରତି ପୁନର୍ବାର ରୁଚି ବଢ଼ିଛି ।